Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Belgicko, Brusel 	
Organizátor:	Európska agentúra pre špeciálne a inkluzívne vzdelávanie 	
Termín:	02. – 04. 03. 2016	
Účel:	Pracovná rokovanie zástupcov členských krajín Európskej agentúry pre špeciálne a inkluzívne vzdelávanie	
Rokovací jazyk:	Anglický jazyk	
	
Rámcový program
02.03.2016 – cesta Bratislava – Brusel vo večerných hodinách
03.03.2016 – prvý deň pracovného rokovania zástupcov členských krajín Európskej agentúry pre špeciálne a inkluzívne vzdelávanie
04.03.2016 – druhý deň pracovného rokovania zástupcov členských krajín Európskej agentúry pre špeciálne a inkluzívne vzdelávanie; cesta Brusel – Bratislava 

Stručný priebeh	
Pracovného rokovania Európskej agentúry pre špeciálne a inkluzívne vzdelávanie (ďalej i ako „Európska agentúra“) sa zúčastnilo vedenie a zástupcovia Európskej agentúry, členovia zboru reprezentantov, prípadne národní koordinátori členských krajín Európskej agentúry. Slovenská republika bola zastúpená národnou koordinátorkou PhDr. Denisou Ďuranovou - Štátny pedagogický ústav. Hlavným cieľom pracovného rokovania bola prezentácia a diskusia k realizácii dvoch projektov Európskej agentúry: Country policy review and analysis (CPRA), Financing policies for inclusive education systems (FPIES). 

Program stretnutia:
1.	Prezentácia pilotnej fázy projektu Country policy review and analysis (CPRA) 
-	V rámci predmetného projektu bola realizovaná analýza politík inkluzívneho vzdelávania niektorých vzdelávacích systémoch: Francúzsko, Litva, Nórsko, Veľká Británia – Anglicko (výskumná vzorka), Taliansko, Malta, Portugalsko, Veľká Británia – Škótsko (kontrolná vzorka). Analýza bola realizovaná v prepojení na ciele EU 2020 a dvanásť opatrení EÚ v rámci kontextu inkluzívneho vzdelávania. Počas trvania projektu bol vytvorený nástroj „analysis grid“, ktorý umožnuje systematicky monitorovať vývoj a zmeny v politike inkluzívneho vzdelávania a poskytnúť spätnú väzbu ohľadom napĺňania cieľov v predmetnej oblasti.
2.	Práca v skupinách a diskusia k projektu Country policy review and analysis (CPRA)
-	Práca v skupinách sa zamerala na spätnú väzbu krajín k priebehu, realizácii a metodológii projektu, možnostiam využitia vytvoreného nástroja „analysis grid“, identifikáciu a špecifikáciu ďalšej fázy projektu. 
3.	Prezentácia projektu Financing policies for inclusive education systems (FPIES)
-	Zámerom projektu je prispieť k zlepšeniu kvality, efektivity a rovnosti vo vzdelávaní. Cieľom je systematicky preskúmať rôzne prístupy k financovaniu vzdelávania a identifikovať efektívne nástroje v politike financovania. Výstupy projektu budú materiály, ktoré sa zameranú na špecifikáciu koherentného finančného mechanizmu pre inkluzívne vzdelávanie a identifikáciu opatrení, ktoré majú dopad na efektívnu politiku finančného mechanizmu s cieľom zabezpečiť rovnosť vo vzdelávaní.  
4.	Práca v skupinách a diskusia k projektu Financing policies for inclusive education systems (FPIES)
-	Práca v skupinách sa zamerala na tri okruhy otázok v oblasti financovania inkluzívneho vzdelávania: kľúčové faktory, ktoré je potrebné zlepšiť v oblasti financovania inkluzívneho vzdelávania; kľúčové otázky a problematika, na ktoré je potrebné sa v rámci projektu FPIES zamerať; výstupy projektu FPIES, ktoré by mohli podporiť prácu v oblasti financovania inkluzívneho vzdelávania.
	
Odporúčania a závery	
Odporúčame pokračovať v spolupráci s Európskou agentúrou pre špeciálne a inkluzívne vzdelávanie a aktívne sa spolupodieľať na jej činnosti a projektoch. Po ukončení projektov odporúčame sa zamerať na disemináciu príslušných informácií v oblasti špeciálneho a inkluzívneho vzdelávania pre relevantné subjekty. 
Odporúčame zvážiť zapojenie Slovenskej republiky do ďalšej fázy projektu Country policy review and analysis. 
	
Očakávaný prínos	
Zastúpením v Európskej agentúre pre špeciálne a inkluzívne vzdelávanie má Slovenská republika možnosť aktívne sa spolupodieľať na tvorbe a implementácii projektov v oblasti špeciálneho a inkluzívneho vzdelávania na medzinárodnej úrovni, spolupodieľať sa na činnosti organizácie európskeho charakteru a diseminovať relevantné výstupy na národnej úrovni. 
	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 14. 03. 2016	
Správu schválil: Mgr. Petra Fridrichová, PhD., riaditeľka ŠPÚ